Кратка биографија Филипа Абрамовића


Филип Абрамовић (1975.) дипломирао је на Рударско-геолошком факултету Универзитета у Београду 2004. године и стекао звање дипломираног инжењера геологије. Звање мастера из области економске геологије стекао је 2008. године на истом факултету, а докторирао је на Универзитету Сингидунум 2024. године из области заштите животне средине. Године 2022., завршио је студије на EU Environment Academy, у организацији Swedish Environmental Agency (EPA) и European Institute of Public Administration (EIPA). Такође, 2010. године је завршио специјализацију за управљање чврстим отпадом на Машинском факултету Универзитета у Београду. Након тога се континуално усавршавао у области заштите животне средине, државне управе, геологије и сродних наука кроз домаће и међународне  скупове, семинаре и курсеве. У оквиру Националне академије за јавну управу, завршио је студије и добио сертификат из 35 области. Има и положен стручни државни испит у Министарству државне управе и локалне самоуправе Републике Србије.
Од 2005. до 2008. године, обављао је функцију шефа кабинета председника Скупштине града Београда. После тога, од 2008. до 2017. године, био је запослен у Градској управи града Београда, у Секретаријату за заштиту животне средине, где је током година био начелник одељења за управљање отпадом, помоћник секретара Секретаријата и директор Дирекције за управљање отпадом. Од 2017. до 2023. године, обављао је функцију помоћника министра заштите животне средине у Влади Републике Србије. Такође, био је руководилац пројекта изградње Регионалног центра за управљање отпадом у Винчи, Београд, који је обухватао санацију старе депоније и изградњу новог центра за искоришћење свих токова отпада као сировине. Учествовао је на Пројекту јачања капацитета и стручног усавршавања кадрова Speak Еuropaen, као стипендиста ЕУ, што је укључило четири месеца стажирања у институцијама ЕУ и Велике Британије, Greater Manchester Waste Disposal Authority, и PFI компанији Viridor Laing, и то у оквиру пројекта ЕУ и Владе Републике Србије.
Додатно, био је председник Радне групе за измену и допуну преговарачке позиције Србије са ЕУ за област управљања отпадом за поглавље 27, члан Радне групе за зелену агенду GAWB, шеф ПИУ за пројекте изградње осам Регионалних система за управљање отпадом са ЕБРД 2022. године, руководилац IPA јединице Министарства заштите животне средине Владе Републике Србије (СПО) од 2020. до 2023. године, руководилац пројектног тима за израду Стратегије управљања отпадом Републике Србије од 2020. до 2024. године, руководилац спровођења програма Споразума о зајму Банке за развој Савета Европе у области отпадних вода и водоснабдевања од 2020. до 2023. године, руководилац пројекта ГИЗ Управљање чврстим отпадом за смањење климатских промена од 2018. до 2023. године, председник надзорног одбора УНИДО пројекта Правилно управљање и финално одлагање ПЦБ отпада, и члан управног одбора УНОПС пројекта Swift. Поред тога, од 2023. године, био је Национални focal point Републике Србије при УН за пластику.
Члан је Интернационалне Менсе, SESWA-e и радне групе за отпад CEMR (Council of European Municipalities and Regions, Брисел), a обављао је и функције члана Управног одбора Републичког фонда за иновативну делатност од 2006. до 2011. године, члана Савета Рударско-геолошког факултета Универзитета у Београду у два мандата од 2002. до 2007. године, а пре тога и члана Управног одбора истог факултета од 2000. до 2002. године. Говори три страна језика. Аутор је већег броја научних публикација, од чега 12 радова у међународним часописима високог SCI импакт-фактора.
Његова електронска адреса је filipabramovic@yahoo.com.
